Dabravine
Dabravine je naseljeno mjesto u sastavu općine Vareš, FBiH, Bosna i Hercegovina. Nalazi se zmeđu Vareša i Breze, 25 km zračne linije od Sarajeva. Područje je planinsko, obraslo šumom i skoro nenaseljeno. Obronci okolnih brda strmo se spuštaju prema klisuri potoka Stavnje. Nad njegovom lijevom obalom, na teško pristupačnoj zaravni Gradina, na nadmorskoj visini od 771 m, nalaze se ostaci kasnoantičke bazilike. Arheološko područje Dabravine proglašeno je za nacionalni spomenik Bosne i Hercegovine. Pokretni arheološki materijal je deponiran u prostorijama Zemaljskog Muzeja u Sarajevu i u Zavičajnom muzeju u Visokom.